Nick Heidfeld|  
Nick Heidfeld Niurburgringe, 2006 m. |
| Karjera Formulėje 1 |
| Tautybė | Vokietija vokietis |
| Komanda | {{{Komanda}}} |
| Dalyvauta GP | 174 (172 startų) |
| Čempionas | 0 |
| Pergalių | 0 |
| Podiumai | 12 |
| Pole pozicijos | 1 |
| Greičiausių ratų | 2 |
| Pirmas GP | Australijos Grand Prix (2000) |
| Pirmoji pergalė | - |
| Paskutinė pergalė | - |
| Paskutinis GP | 2010 m. Abu Dabio Grand Prix |

**Nikas Haidfeldas** (vok. *Nick Heidfeld*; g. 1977 m. gegužės 10 d.) – vokiečių Formulės 1 lenktynininkas.

Karjera
-------

Heidfeldas gimė Mönchengladbache Vokietijoje. Pradėjo lenktyniauti nuo 1988-ųjų. 1994 m. jis perėjo į German Formula Ford lenktynių seriją ir pasiekė stulbinančių rezultatų laimėdamas 8 iš 9 lenktynių ir tapęs čempionu. 1995 m. jis tapo Vokietijos International Formula Ford 1800 serijos čempionu. 1997 m. jis laimėjo Vokietijo F3 čempionatą, taip pat laimėdamas prestižines Monako lenktynes. Kitais metais jis tapo oficialiu McLaren Mercedes pilotu bandytoju. 1999 m. jis laimėjo Formula 3000 čempionatą.

Formulės 1 karjera
------------------

### 2000 Prost

2000 m. jis tapo Prost komandos pilotu kartu su Jean Alesi. Heidfeldui sunkiai sekėsi suvaldyti savo bolidą, tad daug kartų turėjo pasitraukti iš lenktynių. Tą sezoną jis nusileido savo komandos draugui nepelnydamas nei vieno taško.

### 2001-2003 Sauber

Jis paliko Prost komandą 2000-ųjų sezono pabaigoje, o naują sezoną pradėjo pasirašydamas trejų metų sutartį su Sauber ekipa. Jo komandos draugu tapo naujokas Kimmis Raikkonenas. Po žinios, kad Mika Hakkinenas palieka Formulę 1 daug kas galvojo, kad jo vietą McLaren komandoje užims Heidfeldas, nes jis sezoną baiė geriau už komandos draugą, įskaitant podiumą Brazilijos GP. Bet McLaren atsidūrė Raikkonenas ir Heidfeldas pasiliko Sauber komandoje 2002 ir 2003 m.

### 2004 Jordan

Po 2003-ųjų sezono Heidfeldas neturėjo sutarties su jokia komanda naujam sezonui, tačiau po sėkmingų žiemos bandymų paaiškėjo, kad Heidfeldas tampa Jordan komandos pilotu, kartu su naujoku Giorgio Pantano.
Pasibaigus šiam sezonui žiemos laikotarpiu Heidfeldas treniravosi su Williams komanda, o pristatant naują ekipos bolidą buvo paskelbta, kad Heidfeldas užims piloto vaidmenį naujame sezone.

### 2005 Williams

Septintose sezono lenktynėse Vokietijoje, Heidfeldo namų GP, jis užėmė pirmąją savo karjeroje kvalifikacijos vietą. Jis taip pasiekė geriausią tuo metu jo rezultatą užimdamas antrąją vietą Monako GP.
Heidfeldas praleido Italijos ir Belgijos GP dėl traumos pasiektos testų metu. Prieš Brazilijos GP jis susižalojo vairuodamas motociklą ir praleido sezono pabaigą.

### 2006-2009 BMW Sauber

2007 m. Didžiosios Britanijos GP.
Heidfeldas pasiekė naują kontraktą su jo buvusios komandos Williams variklių tiekėja BMW, kuri nusipirko Sauber ekipą ir pradėjo dalyvauti Formulės 1 lenktynėse 2006 sezone.
2006 m. sezono eigoje Heidfeldas pelnė taškus savo naujai komandai kelis kartus. Vengrijos GP finišas trečioje vietoje buvo geriausias BMW-Sauber ekipos pasiekimas 2006-ųjų sezone. Sezoną Heidfeldas baigė devintoje pilotų įskaitos vietoje su 23 taškais.

2007-ųjų sezoną Heidfeldas pradėjo smarkiai. Bahreino GP jis aplenkė 2006-ųjų pasaulio čempioną Fernando Alonso, finišuodamas puse minutės greičiau už savo komandos draugą Robertą Kubicą. Heidfeldas pelnė tris ketvirtąsias vietas, šeštą ir finišavo antroje vietoje Kanados GP, aplenkdamas abu Ferrari pilotus ir pasiekdamas geriausią rezultatą savo karjeroje. Vengrijos GP Heidfeldas pelnė antrąją starto vietą ir finišavo trečias. Nuo to laiko jis finišavo ketvirtas Turkijoje ir Italijoje, penktas Belgijos GP. Savo 2007-ųjų sezoną Heidfeldas baigė kol kas geriausioje vietoje karjeroje – penktas, surinkęs 61 tašką, 22 daugiau nei komandos draugas Kubica.

Po kurio laiko komanda paskelbė, kad Heidfeldas lieka komandoje 2008 m. Tarp visų dabartinių Formulės 1 lenktynininkų Heidfeldas yra startavęs daugiausiai, nepasiekęs nei vienos pergalės. Šiame sezone jis buvo visai arti pergalės kelis kartus – jis keturis kartus finišavo antras, du kartus ketvirtas ir kelis kartus taškų zonoje. Iš viso surinkęs 60 taškų jis liko 6 vietoje.

### 2010 Mercedes Grand Prix

2010 m. vasario 4 d. tapo Mercedes komandos atsarginiu lenktynininku, taip pat užimančiu bandytojo paziciją. 2010 m. rugpjūčio 17 d. tapo Pirelli kompanijos bandytoju.

### 2010 Sauber Grand Prix

2010 m. rugsėjo 17 d. iki sezono pabaigos sudarė sutartį su Sauber komanda.

### 2011 Renault

2011 m. vasario 16 d. susitarė su Renault komanda, kurioje pakeis sužeistą Robertą Kubicą.

Formulės 1 rezultatai
---------------------

| Metai | Komanda | Taškai | Vieta |
| --- | --- | --- | --- |
| 2010 | Sauber | 6 | 18 |
| 2009 | BMW-Sauber | 19 | 13 |
| 2008 | BMW-Sauber | 60 | 6 |
| 2007 | BMW-Sauber | 61 | 5 |
| 2006 | BMW-Sauber | 23 | 9 |
| 2005 | Williams | 28 | 11 |
| 2004 | Jordan | 3 | 18 |
| 2003 | Sauber | 6 | 14 |
| 2002 | Sauber | 7 | 10 |
| 2001 | Sauber | 12 | 8 |
| 2000 | Prost | 0 | 20 |
|

Nuorodos
--------

|  |  |
| --- | --- |
|  | **Vikiteka: Nick Heidfeld** – vaizdinė ir garsinė medžiaga  |

* Nicko Heidfeldo oficialus puslapis Archyvuota kopija 2005-02-11 iš Wayback Machine projekto.
* neoficialus Nicko Heidfeldo fanų puslapis Archyvuota kopija 2016-03-05 iš Wayback Machine projekto.
* Nicko Heidfeldo statistika

1. ↑
2. ↑
3. ↑
4. ↑